Държавен вестник, бр. 95, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  95
оперативните рани и да оценява тяхното състояние, 
да следи основни параметри в пред- и следоператив­
ния период (пулсова честота, температура, честота 
на дишането, диуреза, обем и вид на изтичащите 
течности през дренажи, назогастрална сонда, 
катетри), регистрира резултатите и сигнализира 
лекар при отклонение от нормата.
4.2.4. Помощният медицински персонал (са­
нитари) няма достъп до леглото и храната на 
болните. Той изпълнява задачи, свързани с хигиен­
но-санитарното обслужване, и технически задачи, 
възложени от медицинска сестра или лекар.
4.3. Операционна зона.
4.3.1. Операционната зона(зали, блок) се ръ­
ководи от началник, който е със специалност 
по орална хирургия, който носи отговорност за 
организацията на работата, реда и дисциплината, 
спазването на асептиката и антисептиката.
4.3.2. Във всяка операционна зона задължително 
работят поне две операционни медицински сестри.
4.3.3. В операционния блок задължително 
работи помощен персонал, който осъществява 
санитарно-хигиенната поддръжка, дезинфекцията 
на операционните зали между две операции, из­
хвърлянето на нечисти и отпадъчни материали, 
сортирането на мръсно операционно бельо.
4.4. Хирургичен екип.
4.4.1. Оперативната намеса се осъществява от 
хирургичен екип. Той включва: хирург-оператор, 
който е ръководител на екипа, асистент или асис­
тенти и операционни медицински сестри.
4.4.2. Броят на членовете на хирургическия 
екип се определя от обема и сложността на осъ­
ществяваната оперативна намеса.
4.4.3. При операции с голям обем и високоспе­
циализирани е възможно по искане на оператора 
да се формира втори хирургичен екип за едновре­
менна работа в две оперативни полета, както и 
ползването на втора операционна сестра.
4.4.4. Хирургичният екип задължително включва 
член на операционния персонал, който изпълнява 
помощни функции – съдействие при обличане на 
операционни дрехи от хирургичния екип, подаване 
на допълнително необходими хирургични инстру­
менти, материали и консумативи, подаване на 
разтвори, лекарства, контрастни вещества и други 
за интраоперативна употреба, повикване на консул­
танти, лаборанти и други необходими специалисти. 
Препоръчително е те да бъдат поети от медицинска 
операционна сестра, която да извършва регистра­
ция във формуляр на употребените материали и 
консумативи с цел осчетоводяването им, както и 
с прецизирането на икономическите разходи.
4.4.5. Хирургичният екип осъществява една 
операция от извършването на оперативния разрез 
до финалното зашиване на оперативната рана, 
налагането на превръзка и стерилното отвеждане 
на дренажи.
4.4.6. Хирургичният екип извършва оператив­
на намеса в оборудвана съгласно нормативните 
изисквания операционна зала в сътрудничество с 
анестезиологичен екип.
4.4.7. Операторът – ръководител на хирургичния 
екип, е хирург с призната специалност „Орална 
хирургия“. Той носи цялата отговорност за про­
вежданата операция.
4.4.8. Функциите на „оператор“ могат да бъдат 
поети за цялата операция или етапи от нея от 
друг член на хирургичния екип, но само с разре­
шение на оператора, в негово присъствие и под 
негова асистенция, при оценка на сложността на 
операцията, конкретната оперативна ситуация и 
професионалните възможности на втория оператор. 
При това носителят на отговорността за изхода 
от операцията не се променя.
4.4.9. Операторът може да бъде сменен от хирург 
с опит в случаите на възникнали интраоперативни 
проблеми или усложнения, застрашаващи живота 
на болния.
4.4.10. Специализиращ хирург е дипломиран 
лекар по дентална медицина, специализиращ 
по клиничната специалност „Орална хирургия“, 
в процес на обучение или завършил цикъла на 
обучение, но без призната специалност.
4.4.11. Специализиращият хирург работи под 
ръководството на хирург с призната специалност 
или на началника на хирургичното отделение/
хирургичната клиника. Това ръководство се отнася 
към изискванията на ежедневната диагностично-
лечебна работа; към участието в оперативната 
дейност като член на операционен екип или като 
хирург-оператор, работещ под наблюдението на 
хирург-специалист; към цялостния процес на теоре­
тична и практическа подготовка по специалността 
„Орална хирургия“.
4.4.12. Специализиращият хирург работи като 
асистент или оператор в рамките на своята ком­
петентност под наблюдението, контрола и задъл­
жителното ръководство на хирурга-оператор с 
призната специалност, явяващ се ръководител на 
хирургическия екип.
4.4.13.Операционната сестра е медицинска 
сестра с опит и квалификация по хирургия. Тя 
познава хода на операциите, подготвя и осигурява 
необходимите инструменти, консумативи и меди­
каменти, като контролира техния брой до края 
на операцията, стриктно следи за стерилността 
на оперативното поле и инструментариума, както 
и за чистотата в операционната зала, изпълнява 
нареждания на ръководителя на хирургичния екип. 
Тя е равностоен член на хирургичния екип.
4.4.14. Операционната медицинска сестра осигу­
рява качествени грижи в операционната зала и по 
време на операцията, изпълнява нарежданията на 
ръководителя на хирургичния екип. Тя допринася 
за сигурността на пациента по време на престоя 
и третирането му в операционния блок.
5. Организация на работата
5.1. Прием на болни.
5.1.1. В индивидуална и групова практика за 
първична медицинска помощ се осъществява пър­
вичен преглед на хирургично болен. Първичният 
преглед може да бъде за спешно или планово 
състояние. Извършват се дейности, включващи 
анамнеза и подробен клиничен преглед.
При планови и хронични състояния се извършва 
диагностичното уточняване на заболяването, което 
включва: анамнеза, клиничен преглед, пълно био­
химично изследване, диференцирани лабораторни 
изследвания, инструментални изследвания. След 
това пациентът се насочва за консултация с орален